**ΟΜΗΡΟΥ ΟΔΥΣΣΕΙΑ ΕΝΟΤΗΤΑ 9η: ε 311-420**

Η επιστροφή του Ποσειδώνα από τους Αιθίοπες στον Όλυμπο, προοικονομεί την τρικυμία και το ναυάγιο που ακολουθεί.

**Λειτουργικός ρόλος προοικονομίας**: α) ενεργοποιεί τον αναγνώστη να προβλέψει τη συμπεριφορά των προσώπων β) νιώθει την ανάγκη να προετοιμάσει ψυχολογικά τον αναγνώστη/ακροατή για κάτι που θα συμβεί αργότερα γ) τον βοηθά στη δημιουργία μικρότερης ή μεγαλύτερης έκπληξης δ) βοηθά έτσι ώστε η εξέλιξη της υπόθεσης να φαίνεται αληφοθανής και αιτιολογημένη

**Επιθέσεις Ποσειδώνα και αντιδράσεις Οδυσσέα:**

**α΄ επίθεση Ποσειδώνα: στίχ. 321-326**

**α΄ αντίδραση Οδυσσέα: στίχ. 327-345**.

Βλέπουμε τον Οδυσσέα:

    1. να συνειδητοποιεί τη δύσκολη θέση του και να θυμάται με τρόμο την πρόβλεψη της Καλυψώς (στίχ.227-8),

    2. να υποθέτει ότι ο Δίας προκάλεσε τη θαλασσοταραχή και να μη βλέπει σωτηρία,

    3. να καλοτυχίζει τους συμπολεμιστές του που έπεσαν στην Τροία. Τον τρομάζει ο άδοξος θάνατος.

Αγωνία λοιπόν και απελπισία κυριεύουν τον Οδυσσέα, αντίδραση εντελώς φυσιολογική στην αιφνίδια μεταβολή της κατάστασης, λόγος βλάσφημος όμως δεν βγαίνει από το στόμα του.

**β΄ επίθεση Ποσειδώνα: στίχ. 346-354 και 361-366**

**β΄ αντίδραση Οδυσσέα: στίχ. 355-360**

Πριν την τρίτη επίθεση του Ποσειδώνα έχουμε την παρέμβαση της Ινώς. Οι πληροφορίες και οι συμβουλές που δίνει η Ινώ στον Οδυσσέα είναι:

α) του αποκαλύπτει ότι ο αίτιος της συμφοράς του είναι ο Ποσειδώνας αλλά ότι τελικά θα σωθεί,

β) του λέει να ξεντυθεί, να αφήσει τη σχεδία και να κολυμπήσει,

γ) του δίνει το άφθαρτο μαντίλι της.

Ο Οδυσσέας, μονολογώντας πάλι, σκέφτεται και ζυγίζει όσα άκουσε, για να βρει την καλύτερη λύση:

• η συμβουλή της Ινώς να εγκαταλείψει τη σχεδία και να κολυμπήσει τον κάνει να υποψιάζεται δόλο, γιατί βλέπει μακριά τη στεριά, όπου του είπε πως είναι της μοίρας του να σωθεί·

• αποφασίζει, λοιπόν, να μείνει στη σχεδία, και μόνο όταν το κύμα την καταλύσει, τότε θα πέσει στο νερό, αφού δεν βρίσκει «άλλο συμφερότερο».

Δύσπιστο και επιφυλακτικό δείχνει τον Οδυσσέα αυτός ο μονόλογος αλλά και αποφασιστικό.

**γ΄ επίθεση Ποσειδώνα: στίχ. 402-406**

**γ΄ αντίδραση Οδυσσέα: στίχ. 407-412**

**Κλιμάκωση:**

Είναι αισθητή η κλιμάκωση των επιθέσεων του Ποσειδώνα και των αντιδράσεων του Οδυσσέα. Η κλιμάκωση έχει συνεχώς αυξανόμενη ένταση-ανιούσα κλίμακα.

Η κλιμάκωση φαίνεται παρακάτω:

|  |  |  |
| --- | --- | --- |
|   |   | **γ.** κύμα μεγάλο, άγριο, φοβερό και κατακόρυφο διαλύει τη σχεδία  |
|   |   | **γ.** κολυμπάει με δύναμη |
|   | **β.** κύμα σαρωτικό ταρακούνησε τη σχεδία - συνέτριψε το κατάρτι - ο Οδυσσέας βρέθηκε μακριά  |   |
|   | **β.** αρπάζεται από τη σχεδία και προσπαθεί να σωθεί |   |
| **α.** φυσούν όλοι οι άνεμοι και σηκώνουν τεράστιο κύμα  |   |   |
| **α.** λύγισε η ψυχή του - φοβάται τον άδοξο θάνατο |   |  |

**Χρήση μονόλογου**: Ο μονόλογος είναι αφηγηματική τεχνική (όπως είναι και ο διάλογος, η τριτοπρόσωπη αφήγηση, η περιγραφή) και χρησιμοποιείται συνήθως όταν οι ήρωες προβλήματα και είναι μόνοι τους. Ο μονόλογος κάνει την αφήγηση πιο δραματική και αποκαλύπτει άμεσα τις σκέψεις και τα συναισθήματα των ηρώων.

Σ’ αυτή εδώ την ενότητα έχουμε το μονόλογο του Ποσειδώνα (στίχ. 315-320) και δύο μονολόγους του Οδυσσέα (στίχ. 329-345  και στίχ. 393-401)

Η **παρομοίωση** είναι σχήμα λόγου κατά το οποίο για να κατανοήσουμε την ιδιότητα ενός προσώπου, ενός πράγματος, μιας ιδέας, το συσχετίζουμε με κάτι άλλο πολύ γνωστό, που έχει την ίδια ιδιότητα σε μεγάλο βαθμό. Η σύγκριση γίνεται με παρομοιαστικές λέξεις: σαν, καθώς, όπως, κτλ.

Όταν αναλύουμε μια παρομοίωση:

1) Προσδιορίζουμε:

α) **το αναφορικό μέρος** της παρομοίωσης (την εικόνα) που εισάγεται με λέξεις όπως: σαν, όπως, πώς, καθώς, κτλ → **ποιο είναι αυτό που παρομοιάζεται**

Στο αναφορικό μέρος υπάρχουν θέματα από την καθημερινή ζωή των ανθρώπων, τις αγροτικές δουλειές, το κυνήγι, το ψάρεμα ή τη μυθολογία, θέματα πολύ γνωστά και οικεία στους ανθρώπους ώστε να καταλάβουν το νόημα της παρομοίωσης.

β) **το δεικτικό μέρος** της παρομοίωσης (την αφήγηση) που εισάγεται με λέξεις όπως: έτσι, παρόμοια, κτλ. → **ποιο είναι εκείνο με το οποίο παρομοιάζεται**

γ) **τους όρους** που παρομοιάζονται

γ) **τον κοινό όρο** ανάμεσα στην εικόνα και την αφήγηση.

|  |
| --- |
| **Με τη χρήση της παρομοίωσης ο ποιητής πετυχαίνει να**:α. Πλαταίνει την επική αφήγηση (επιβράδυνση)β. Προβάλλοντας το γνωστό και το συνηθισμένο μας βοηθά να γνωρίσουμε το νέο και άγνωστο. Χαρίζουν σαφήνεια και παραστατικότηταγ. Συνδυάζει πολλούς και διαφορετικούς κόσμους (πχ. τη στεριά και τη θάλασσα) πετυχαίνοντας την ποικιλία δ. Συμπληρώνουν, φωτίζουν, πλουτίζουν και χαρίζουν ποικιλία στην αφήγηση |

**Ανάλυση παρομοιώσεων ενότητας:**

 α. (στ. 362-364) **αναφορικός μέρος**: Πώς ο χειμερινός βοριάς ……. ένα πράμα

 **δεικτικό μέρος**: έτσι και τη σχεδία ….. και την πήγαιναν

 **οι όροι που παρομοιάζονται**: τα αγκάθια – η σχεδία

 **το κοινό σημείο**: το στροβίλισμά τους από τον άνεμο

β. (στ. 405-406) **αναφορικός μέρος**: Πως άνεμος …… της θημωνιάς

 **δεικτικό μέρος**: έτσι σκορπίστηκαν και τα μικρά μαδέρια

 **οι όροι που παρομοιάζονται**: τα άχυρα της θημωνιάς –τα μαδέρια της

 σχεδίας

 **το κοινό σημείο**: το σκόρπισμά τους από τον σφοδρό άνεμο

**Χαρακτηρισμοί ηρώων:**

Οδυσσέας: Στην αρχή τον πιάνει απόγνωση αλλά μόνο για λίγο. Μετά ξαναβρίσκει το θάρρος του. Αντιμετωπίζει την Ινώ με δυσπιστία. Δείχνει υπομονή και καρτερικότητα. Στη σύγκρουσή του με το μεγάλο διώκτη του, τον Ποσειδώνα, ο Οδυσσέας βασανίστηκε πολύ, αλλά δεν παραιτήθηκε· επιστράτευσε τις σωματικές και νοητικές δυνάμεις του και αντιστάθηκε· αναδείχτηκε έτσι πολύτροπος και καρτερικός. O νικηφόρος αυτός αγώνας του στην πάλη του με έναν θεό ή, έστω, με τη θάλασσα, τονίζει **τη δύναμη του ανθρώπου**, που έχει κεντρική θέση στην Οδύσσεια (ανθρωποκεντρικός χαρακτήρας).

Ποσειδώνας: Χαιρέκακος, θυμωμένος, πληγωμένος βαθύτατα που ο εχθρός του φαίνεται να επιστρέφει σώος στην πατρίδα του. Στο τέλος θα δείξει την ικανοποίησή του από την εκδίκηση που πήρε και μαστιγώνοντας τα άλογά του εγκαταλείπει τον Οδυσσέα κατευθυνόμενος στο παλάτι του (ανθρωπομορφισμός).

 Επιμέλεια : Νίκος Μελιγκώνης